Нарадзіўся Ігар Саўчук 21 снежня 1967 года ў вёсцы Замошаны, што на Жабінкаўшчыне. Калі скончыў сярэднюю школу ў сённяшнім аграгарадку Ленінскі, адразу ж пайшоў працаваць у племсаўгас “Рагазнянскі” (цяпер сельгасвытворчы кааператыў). У красавіку 1986 года яго прызвалі на службу ва Узроеныя Сілы СССР. Вучэбная часць дыслацыравалася ў Фергане ва Узбекістане. Некалькі месяцаў юнак пазнаваў асновы ваеннай справы, а ў кастрычніку яго накіравалі ў Афганістан. “Аб тым, куды еду і чаго, меў цьмянае ўяўленне, але паабяцаў сабе, што абавязкова вярнуся жывым”, – успамінае суразмоўца.